Emily Sonnett (s. 25. marraskuuta 1993) on yhdysvaltalainen jalkapalloilija, pelipaikaltaan puolustaja. Hän on pelannut Yhdysvaltain naisten maajoukkueessa 34 maaottelua. Sonnett kuului Yhdysvaltain joukkueeseen, joka voitti vuonna 2019 MM-kultaa, mutta pääsi turnauksessa kentälle vain vaihtopelaajana yhden alkulohko-ottelun lopussa. Hän saavutti olympiapronssia vuodelle 2021 siirretyissä Tokion olympialaisissa. Hän edustaa seuratasolla Orlando Pridea.